《春日过奉诚园（一作曲江，一作玉林园）》
唐代·畅当

帝里阳和日，游人到御园。暖催新景气，春认旧兰荪。

咏德先臣没，成蹊大树存。见桐犹近井，看柳尚依门。

献地非更宅，遗忠永奉恩。又期攀桂后，来赏百花繁。

作者简介：畅当，生卒年不详，河东（今山西永济）人，唐后期儒士。官宦世家，畅璀之子。 初以子弟被召从军，后登大历七年进士第。贞元初，为太常博士，终果州刺史。与弟诸皆有诗名。诗一卷。畅当父亲畅璀，唐肃宗时官至散骑常侍，唐代宗时，与裴冕、贾至、王延昌待制集贤院，终于户部尚书。